Libuka tse ngotsoeng ka letsoho Codex Sinaiticus, Codex Vaticanus, le codex ea Sinaitic Syriac li siea litemana 53 ho ea ho khaolo ea 8, temana ea 11, tse balehang (ka ho se tšoane ho itseng litabeng tse ngotsoeng le liphetolelong tse sa tšoaneng tsa Segerike) ka mokhoa o latelang: 53 Kahoo e mong le e mong a ea lapeng la hae. 8 Empa Jesu a ea Thabeng ea Mehloaare. 2 Leha ho le joalo, ka meso, a itlhahisa hape tempeleng, ’me batho bohle ba qala ho tla ho eena, ’me a lula fatše eaba o qala ho ba ruta. 3 Joale bangoli le Bafarisi ba tlisa mosali ea tšoeroeng a feba, ’me, ka mor’a ho mo emisa har’a bona, 4 ba re ho eena: “Mosuoe, mosali enoa o tšoeroe a feba. 5 Molaong Moshe o re laetse hore re tlepetse basali ba mofuta o joalo ka majoe. Ha e le hantle, uena u re’ng?” 6 Ka ho hlakileng, ba ne ba bua sena ho mo leka, e le hore ba be le ntho eo ba ka mo qosang ka eona. Empa Jesu a inama ’me a qala ho ngola fatše ka monoana. 7 Ha ba phehella ho mo botsa, a inamoloha ’me a re ho bona: “E mong ho lōna ea hlokang sebe e be oa pele ho mo betsa ka lejoe.” 8 Ha a inama hape a ’na a tsoela pele ho ngola fatše. 9 Empa ba ileng ba utloa sena ba qala ho tsoa, ka bomong, ho qala ka banna ba baholo, ’me a sala a le mong, le mosali ea neng a le har’a bona. 10 Ha Jesu a inamoloha, a re ho eena: “Mosali, ba hokae? Na ha ho ea ileng a u ahlola?” 11 A re: “Ha a eo, mohlomphehi.” Jesu a re: “Le ’na ha ke u ahlole. Tsamaea; ho tloha joale ho ea pele u se ke ua hlola u tloaela ho etsa sebe.” 12 Ka hona Jesu a bua le bona hape, a re: “Ke ’na leseli+ la lefatše. Ea ntatelang ho hang a ke ke a tsamaea lefifing,+ empa o tla ba le leseli la bophelo.” 13 Kahoo Bafarisi ba re ho eena: “Ua ipaka; bopaki ba hao hase ’nete.” 14 Ha Jesu a araba a re ho bona: “Esita le haeba ke ipaka, bopaki+ ba ka ke ’nete, hobane kea tseba hore na ke tsoa hokae le hore na ke ea hokae.+ Empa lōna ha le tsebe hore na ke tsoa hokae le hore na ke ea hokae. 15 Le ahlola ho ea ka nama;+ ho hang ha ke ahlole motho leha e le ofe.+ 16 Leha ho le joalo haeba ke ahlola, kahlolo ea ka ke ea ’nete, hobane ha ke mong, empa Ntate ea nthomileng o na le ’na.+ 17 Hape, Molaong oa lōna ho ngoliloe, ‘Bopaki ba batho ba babeli ke ’nete.’+ 18 Ke ’na ea ipakang, ’me Ntate ea nthomileng oa mpaka.”+ 19 Ka hona ba tsoela pele ho re ho eena: “Ntat’ao o hokae?” Jesu a araba: “Ha le tsebe ’na kapa Ntate.+ Haeba le ne le ntseba, le ka be le tseba le Ntate.”+ 20 Lipolelo tsena o ile a li bua polokelong ea matlotlo+ ha a ntse a ruta ka tempeleng. Empa ha ho ea ileng a mo tšoara,+ hobane hora+ ea hae e ne e e-s’o fihle. 21 Kahoo a boela a re ho bona: “Kea tloha, ’me le tla mpatla,+ ’me leha ho le joalo le tla shoa sebeng+ sa lōna. Moo ke eang le ke ke la tla.” 22 Ka hona Bajuda ba qala ho re: “A ke ke a ipolaea, na ha ho joalo? Hobane o re, ‘Moo ke eang le ke ke la tla.’”+ 23 Kahoo a tsoela pele ho re ho bona: “Lōna le tsoa libakeng tse tlaase; ’na ke tsoa libakeng tse holimo.+ Lōna le tsoa lefatšeng+ lena; ’na ha ke tsoe lefatšeng+ lena. 24 Ka hona ke itse ho lōna, Le tla shoa libeng+ tsa lōna. Etsoe haeba le sa lumele hore ’na ke eena, le tla shoa libeng+ tsa lōna.” 25 Ka hona ba qala ho re ho eena: “U mang?” Jesu a re ho bona: “Ebile ha e le hantle ke buela’ng le lōna? 26 Ke na le lintho tse ngata tseo nka li buang malebana le lōna le ho liha kahlolo ho tsona. Ha e le hantle, ea nthomileng ke oa ’nete, ’me lintho tseo ke li utloileng ho eena ke li bua lefatšeng.”+ 27 Ha baa ka ba utloisisa hore o ne a bua le bona ka Ntate. 28 Ka hona Jesu a re: “Hang ha le phahamisitse+ Mor’a motho,+ joale le tla tseba hore ’na ke eena,+ le hore ha ke etse letho le itsoelang ho ’na;+ empa feela joalokaha Ntate a nthutile ke bua lintho+ tsena. 29 Ea nthomileng o na le ’na; ha aa ka a ntlohela ke ’notši, hobane kamehla ke etsa lintho tse mo khahlisang.”+ 30 Ha a ntse a bua lintho tsena, ba bangata ba beha tumelo ho eena.+ 31 Kahoo Jesu a tsoela pele ho re ho Bajuda ba neng ba mo lumetse: “Haeba le lula lentsoeng la ka,+ ka sebele le barutuoa ba ka, 32 le tla tseba ’nete,+ ’me ’nete e tla le lokolla.”+ 33 Ba mo araba: “Re bana+ ba Abrahama ’me le ka mohla ha re e-s’o be makhoba a motho leha e le mang.+ Ho tla joang hore ebe u re, ‘Le tla lokoloha’?” 34 Jesu a ba araba: “Kannete-nete ke re ho lōna, Moetsi e mong le e mong oa sebe ke lekhoba la sebe.+ 35 Ho feta moo, lekhoba ha le lule ka lapeng ka ho sa feleng; mora o lula ka ho sa feleng.+ 36 Ka hona haeba Mora a le lokolla, ka sebele le tla lokoloha.+ 37 Kea tseba hore le bana ba Abrahama; empa le batla ho mpolaea,+ hobane lentsoe la ka ha le hatele pele har’a lōna.+ 38 Lintho tseo ke li boneng ho Ntate+ kea li bua;+ ka hona, le lōna le etsa lintho tseo le li utloileng ho ntat’a lōna.” 39 Ha ba araba ba re ho eena: “Ntat’a rōna ke Abrahama.”+ Jesu a re ho bona: “Haeba le bana+ ba Abrahama, le etse mesebetsi ea Abrahama. 40 Empa joale le batla ho mpolaea, ’na motho ea le boleletseng ’nete eo ke e utloileng ho Molimo.+ Abrahama ha aa ka a etsa sena.+ 41 Le etsa mesebetsi ea ntat’a lōna.” Ba re ho eena: “Ha rea ka ra tsoaloa bohloleng; re na le Ntate+ a le mong, Molimo.” 42 Jesu a re ho bona: “Haeba Molimo e ne e le Ntat’a lōna, le ka be le nthata,+ kaha ke tlile ke tsoa ho Molimo ’me ke mona.+ Hape ho hang ha kea tla e le ho itsoelang ho ’na, empa Eo o nthomile.+ 43 Ke hobane’ng ha le sa tsebe seo ke se buang? Hobane le ke ke la mamela lentsoe+ la ka. 44 Le tsoa ho ntat’a lōna Diabolose,+ ’me le lakatsa ho phetha litakatso tsa ntat’a+ lōna. E ne e le ’molai ha a qala,+ ’me ha aa ka a ema a tiile ’neteng, hobane ’nete ha e eo ho eena. Ha a bua leshano, o bua ho ea ka tšekamelo ea hae, hobane o leshano ’me ke ntate oa leshano.+ 45 Ka lehlakoreng le leng, hobane ’na ke bolela ’nete, ha le ntumele.+ 46 Ke mang ho lōna ea pakang hore ke molato oa sebe?+ Haeba ke bua ’nete, ke hobane’ng ha le sa ntumele? 47 Ea tsoang ho Molimo o mamela lipolelo tsa Molimo.+ Ke ka lebaka lena le sa mameleng, hobane ha le tsoe ho Molimo.”+ 48 Ha Bajuda ba araba ba re ho eena: “Na ha rea nepa ha re re, U Mosamaria+ ’me u na le modemona?”+ 49 Jesu a araba: “Ha ke na modemona, empa ke hlompha Ntate,+ ’me lōna lea ntlhompholla. 50 Empa ha ke ipatlele+ thoriso; ho na le Ea e batlang le ea ahlolang.+ 51 Kannete-nete ke re ho lōna, Haeba leha e le mang a boloka lentsoe la ka, ho hang a ke ke a bona lefu le ka mohla.”+ 52 Bajuda ba re ho eena: “Joale re hlile rea tseba hore u na le modemona.+ Abrahama o ile a shoa,+ le bona baprofeta;+ empa u re, ‘Haeba leha e le mang a boloka lentsoe la ka, ho hang a ke ke a latsoa+ lefu le ka mohla.’ 53 Ha u moholo+ ho Ntat’a rōna Abrahama, ea ileng a shoa, na ha ho joalo? Hape, baprofeta ba ile ba shoa.+ Uena u ipolela hore u mang?” 54 Jesu a araba: “Haeba ke itlotlisa, thoriso ea ka hase letho. Ke Ntate ea ntlotlisang,+ eena eo le reng ke Molimo oa lōna; 55 leha ho le joalo ha lea mo tseba.+ Empa ’na kea mo tseba.+ Hoja ke ile ka re ha ke mo tsebe ke ne ke tla ba leshano joaloka lōna. Empa ke hlile kea mo tseba ’me ke boloka lentsoe+ la hae. 56 Ntat’a lōna Abrahama o ile a thaba haholo ka tebello ea ho bona letsatsi+ la ka, ’me o ile a le bona ’me a thaba.”+ 57 Ka hona Bajuda ba re ho eena: “Ha u e-s’o be lilemo li mashome a mahlano, ’me ho ntse ho le joalo u bone Abrahama?” 58 Jesu a re ho bona: “Kannete-nete ke re ho lōna, Ke bile teng pele Abrahama a e-ba teng.”+ 59 Ka hona ba nka majoe hore ba mo betse ka ’ona;+ empa Jesu a ipata ’me a tsoa ka tempeleng.